અકરમે વધુમાં કહ્યું કે, ‘નિશ્ચિત અનુભવ પછી તમને ખબર પડે છે કે કઈ સ્થિતિમાં કઈ રીતે રમવું અને સ્કોર કાર્ડને કઈ રીતે સતત ફરતું રાખવું. લાગે છે કે કોહલીને આ 2-3 વર્ષ વહેલું ખબર પડી ગઈ છે. તેના શોટ સમયની માગ અનુસાર હોય છે.’ ક્રિકેટ જગતના ઓલ ટાઇમ બેસ્ટ બોલરમાં સામેલ વસીમ અકરમે આગળ વધીને કહ્યું કે ‘જો મારે પોતાને પણ કોહલી સામે બોલિંગ કરવાની હોત તો ચોક્કસ મને પણ મુશ્કેલીનો સામનો કરવો પડત. આ બેટ્સમેનને ક્યો બોલ ફેંકવો દે આજે દરેક બોલર માટે પ્રશ્ન બની ગયો છે. મને લાગે છે કે વર્લ્ડ ક્રિકેટમાં હવે સચીન બાદ કોહલીનો જમાનો છે.’